उद्योग एवं वाणिज्य विभाग के निदेशक व विशेष सचिव, नागरिक उड्डयन विभाग के सलाहकार तथा विशेष सचिव अशोक सांगवान को अपने वर्तमान कार्यभर के अलावा आपूर्ति एवं निपटान विभाग के निदेशक का अतिरिक्त कार्यभार दिया गया है। यमुनानगर के अतिरिक्त उपायुक्त तथा आरटीए यमुनानगर के सचिव कमलेश कुमार भादु को अपने वर्तमान कार्यभार के अलावा तकनीकी शिक्षा विभाग का अतिरिक्त निदेशक (प्रशासन) और अतिरिक्त सचिव का अतिरिक्त कार्यभार दिया गया है। सूचना, जनसम्पर्क एवं सांस्कृतिक कार्य विभाग के संयुक्त निदेशक (प्रशासन) व उप सचिव तथा हरियाणा स्वर्ण जयंती समारोह सचिवालय के संयुक्त निदेशक सुधांशु गौतम को अपने वर्तमान कार्यभार के अलावा हरियाणा पर्यटन निगम का अतिरिक्त प्रबन्ध निदेशक नियुक्त किया है।